**วัดในจังหวัดพะเยา**

**วัดพระธาตุสบแวน**

****

**1. ชื่อวัด** วัดพระธาตุสบแวน

**พิกัดภูมิศาสตร์ :** ละติจูด 19.528333 ลองติจูด 100.303449

**ประเภทวัด :** วัดราษฏร์

**สังกัด :** คณะสงฆ์มหานิกาย

**2. สถานที่ตั้ง :** ตั้งอยู่ หมู่ 1 ตำบลหย่วน อำเภอเชียงคำ

**3. ประวัติความเป็นมาของวัด**

วัดพระธาตุสบแวน ตั้งอยู่ในตำบลหย่วน อำเภอเชียงคำ จังหวัดพะเยา ห่างจากที่ว่าการอำเภอเชียงคำประมาณ ๔ กิโลเมตร เป็นวัดเก่าแก่แห่งหนึ่งของอำเภอเชียงคำ มีพระบรมธาตุเจดีย์บรรจุพระเกศาธาตุและพระบรมธาตุริมฝีปากล่างขององค์สมเด็จพระสัมมาสัมพุทธเจ้าพระโคตมพุทธเจ้า (พระพุทธเจ้าองค์ปัจจุบัน) วัดพระธาตุสบแวน สังกัดคณะสงฆ์มหานิกาย สร้างเมื่อ พ.ศ.2223 ได้รับพระราชทานวิสุงคามสีมา พ.ศ. 2440 เป็นศูนย์รวมจิตใจชองชาวไทลื้อบ้านธาตุ หมู่ที่ 1,2

**4. สิ่งสำคัญภายในวัด**

**พระธาตุสบแวน**

พระธาตุสบแวน เป็นปูชนียสถานที่สำคัญแห่งหนึ่งในอำเภอเชียงคำ ตั้งอยู่ภายในบริเวณวัดพระธาตุ สบแวน มีประเพณีสรงน้ำพระธาตุ ในวันขึ้น 15 ค่ำ เดือน 8 ของทุกๆ ปี หรือในวันวิสาขบูชา องค์พระธาตุอายุมากกว่า 800 ปี ภายในบรรจุเส้นเกศาและกระดูกส่วนคางของพระพุทธเจ้า องค์พระธาตุได้รับการบูรณะมาแล้วหลายครั้ง พระธาตุเป็นเจดีย์ศิลปะล้านนา ฐานสี่เหลี่ยม บริเวณนี้มีสายน้ำไหลบรรจบกันสองสายคือ แม่น้ำแวนกับแม่น้ำฮ่อง และมีองค์พระธาตุตั้งอยู่ วัดจึงได้ชื่อว่า วัดพระธาตุ สบแวน



**เฮิน (เรือน) ไทลื้อจำลอง**

ภายในบริเวณวัดพระธาตุสบแวนแห่งนี้มีสิ่งน่าสนใจหลายอย่าง มีเฮิน (เรือน) ไทลื้อจำลอง แสดงให้เห็นถึงวิถีชีวิตของชาวไทลื้อ



**ต้นจามจุรี**

ต้นจามจุรีขนาดใหญ่อายุกว่า 100 ปี

**ศูนย์หัตถกรรมทอผ้าผู้สูงอายุ**

ศูนย์หัตถกรรมทอผ้าผู้สูงอายุ มีงานหัตถกรรมจากผ้าฝ้าย จัดจำหน่ายและชมวิธีการทอผ้า

**5. เจ้าอาวาส**


พระอธิการกฤตชัย กันตสีโล

**6. เส้นทางการเดินทาง แผนที่**

**รถยนต์**

ออกจากตัวอำเภอเมืองพะเยา มุ่งหน้าทางไปอำเภอเฃียงคำ โดยใช้ถนนหมายเลข 1021 ไปตลอดเส้นทางเข้าเขตตำบลหย่วน ถึงวัดพระธาตุสบแวน รวมระยะทางประมาณ 76 กิโลเมตร

**แผนที่**

****

**ที่มา :**

พระอธิการกฤตชัย กันตสีโล. (2561,9 สิงหาคม). สัมภาษณ์โดย สุพร ทิพย์จักร์. นักเอกสารสนเทศ มหาวิทยาลัยพะเยา, พะเยา